## Educació organitza una jornada per a reflexionar sobre l’impacte dels temps d’aprenentatge

*** La trobada s’ha celebrat en l’IES Lluís Vives de València i ha comptat la participació de representants de tota la comunitat educativa**

El Consell Escolar de la Comunitat Valenciana (CECV), ha organitzat la jornada ‘Com i quan aprenem? Jornada i calendari escolar’.

La trobada, celebrada en l’IES Lluís Vives de València, s’ha convertit en un espai de reflexió dirigit a tota la comunitat educativa sobre l’impacte dels temps escolars en els processos d’ensenyança-aprenentatge.

La jornada ha sigut inaugurada pel president del CECV, Salvador Oliver, i ha comptat amb la presència del director general de Centres Docents, Jorge Cabo, i el director general d’Ordenació Educativa i Política Lingüística, Ignacio Martínez. També han assistit a la jornada el professor titular de Sociologia de la Universitat de València, Daniel Gabaldón, i la neuropediatra de l’Hospital Clínic de València, Lucía Monfort, els quals han oferit sengles ponències.

Així mateix, s’ha organitzat un col·loqui moderat pel president de la comissió de jornades i participació del CECV, Luis Torres, en el qual han participat representants de famílies, professorat i Administració.

Fecha: 04/06/2025